Komisjoni määrus (EÜ) nr 709/2000,

4. aprill 2000,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2626/1999, [2] eriti selle artiklit 9,

ning arvestades järgmist:

(1) Nimetatud määrusele lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 kehtestati koondnomenklatuuri tõlgendamise üldeeskirjad. Neid eeskirju kohaldatakse ka mis tahes muu täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse konkreetsete ühenduse sätetega tariifi kohaldamist ja teisi kaubavahetusega seotud meetmeid silmas pidades.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla.

(4) On asjakohane, et järgides ühenduses kehtivaid meetmeid, mis on seotud tekstiiltoodete kahekordse kontrolli süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võivad siduva tariifiinformatsiooni pidajad vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 955/1999 [4]) artikli 12 lõike 6 sätetele 60 päeva jooksul jätkuvalt tugineda liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Järgides ühenduses kehtivaid meetmeid, mis on seotud tekstiiltoodete kahekordse kontrolli süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võib vastavalt määruse (EMÜ) nr 2913/92 artikli 12 lõike 6 sätetele 60 päeva jooksul jätkuvalt tugineda liikmesriikide tolliasutuste antud siduvale tariifiinformatsioonile, mis ei vasta käesoleva määruse sätetele.

Artikkel 3

Käesolev määrus jõustub 20. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 4. aprill 2000

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 321, 14.12.1999, lk 3.

[3] EÜT L 302, 19.10.1992, lk 1.

[4] EÜT L 119, 7.5.1999, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

(1) | (2) | (3) |

1.Ühevärviline silmkoeline sirgelõikeline ainult ühe lühikese varrukaga rõivaese (95 % puuvilla, 5 % elastaani), mille proovitükil mõõtmetega vähemalt 10 cm × 10 cm on rohkem kui kümme silmust sentimeetri kohta kummaski suunas ja mis on ette nähtud keha ülaosa katmiseks ja mis ulatub vööst allapoole (59 cm).Rõivaesemel on asümmeetriline ja väga sügav lõhikuta kaelaväljalõige.Esiosa on kaunistatud tikandiga kaeluses ja varrukal.Rõivaeseme kaelusesse ja varrukaotstesse on õmmeldud riidest kant ja tema alumine äär on palistatud.(Pluus)(Vt foto nr 593) | 61061000 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6, grupi 61 märkusega 4 ning CN-koodide 6106 ja 61061000 sõnastusega. Vt ka koondnomenklatuuri selgitavaid märkusi pluuse käsitleva rubriigi 6106 kohta. Pidades silmas selle rõivaeseme lõiget ja väga sügavat kaelaväljalõiget, klassifitseeritakse antud rõivaese pluusina. |

2.Paksust silmkoekangast ühevärviline sirgelõikeline lühikeste käistega rõivaese (100 % puuvilla), mis on kogu pikkuses soonik ja ette nähtud keha ülaosa katmiseks ja mis ulatub vööst allapoole (62 cm).Rõivaesemel on lõhikuta V-kaelus ja esiküljel kaunistav tikand.Rõivaeseme varrukaotsad, kaelus ja alumine äär on palistatud.(Pulloveriga samalaadne rõivaese)(Vt foto nr 595) | 61102099 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 6110, 611020 ja 61102099 sõnastusega. Vt ka koondnomenklatuuri selgitavaid märkusi rubriigi 6110 kohta. Pidades silmas rõivaeseme üldilmet ja tema valmistamiseks kasutatud kanga laadi, klassifitseeritakse antud rõivaese pulloveriga samalaadse rõivaesemena. |

3.Keemilistest kiududest trikoosametist (80 % viskoosi, 20 % polüestrit) valmistatud mitmevärviline rõivaese, mille proovitükil mõõtmetega vähemalt 10 cm × 10 cm on rohkem kui 10 silmust sentimeetri kohta kummaski suunas.See rõivaese on liibuva lõikega, katab keha ülaosa ja ulatub vööst allapoole.Tal on pikad liibuvad varrukad, ümar lõhikuta kaelus ja kaunistav motiiv esiküljel.Kaeluse- ja varrukaotstes on silmkoekangast ääris ja rõivaeseme alumine äär on palistatud.(Pulloveriga samalaadne rõivaese)(Vt foto nr 585) | 61103099 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6, märkustega 1 ja 9, grupi 61 teise lõiguga ning CN-koodide 6110, 611030 ja 61103099 sõnastusega. Vt ka harmoneeritud süsteemi selgitavaid märkusi rubriigi 6109 kohta ja koondnomenklatuuri selgitavaid märkusi rubriigi 6110 kohta. Pidades silmas kinnise puudumist sellel rõivaesemel, ei saa teda klassifitseerida rubriigi 6106 pluusina. |

4.Liibuv triibuline silmkoeline rõivaese (paksus: 1,5 mm, 70 % akrüüli, 30 % polüestrit), mis on ette nähtud keha ülaosa katmiseks ja mis ulatub vööni (51 cm). Rõivaese on varrukateta ja kogu pikkuses soonik.Tal on ümar lõhikuta kaelus. Kaelus ja käeaugud on ääristatud.(Pulloveriga samalaadne rõivaese)(Vt foto nr 589) | 61103099 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6, märkustega 1 ja 9, grupi 61 teise lõiguga ning CN-koodide 6110, 611030 ja 61103099 sõnastusega. Vt ka koondnomenklatuuri selgitavaid märkusi rubriigi 6110 kohta. Pidades silmas rõivaeseme kaalu ja paksust, ei saa teda klassifitseerida rubriigi 6109 särgiku või alussärgina. |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------